সাম্প্ৰতিক ৰাজনৈতিক প্ৰেক্ষাপটত বিজেপিৰ বাবে বোধহয় আটাইতকৈ অপ্ৰিয় সত্য কথাটো আজি প্ৰকাশ পালে কংগ্ৰেছৰ অসমৰ তত্ত্বাৱধায়ক হৰিশ ৰাৱতৰ মুখত।
আজি দিল্লীত নিজৰ ঘৰতে অনুষ্ঠিত এখন সংবাদমেলত ৰাৱতে কয় যে হিমন্ত বিশ্ব শৰ্মা বিজেপিৰ বাবে ক্ৰমে সমস্যাত পৰিণত হৈছে। ৰাৱতৰ মন্তব্যই প্ৰাক্তন কংগ্ৰেছী মন্ত্ৰী তথা বৰ্তমানৰ বিজেপিৰ চৰকাৰখনৰ শক্তিশালী মন্ত্ৰী ড০ হিমন্ত বিশ্ব শৰ্মাৰ বাবে এক প্ৰকাৰৰ অস্বস্তিৰ সৃষ্টি কৰাৰ সম্ভাৱনাই বেছি।
আন এটা মন্তব্যত ৰাৱতে কয় যে সৰ্বানন্দ সোণোৱাল বেছি জনপ্ৰিয় নেতা হৈ থকাটো হিমন্তই মনেপ্ৰাণে নিবিচাৰে।
ইয়াৰোপৰি তেওঁ কয় যে যিসকলৰ কান্ধত উঠি বিজেপিয়ে শাসনলৈ আহিছিল, তেওঁলোকৰে নাম এন আৰ চিৰ পৰা বাদ পৰাত সমস্যাত পৰিছে বিজেপি দলটো।
আনহাতে এ আই য়ু ডি এফৰ সৈতে কংগ্রেছৰ মিত্ৰতাৰ কোনো পৰিকল্পনা নাই বুলিও স্পষ্টকৈ কয় ৰাৱতে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
